**Il-Qalziet ta’ Ġaħan**

Mela darba Ġaħan kien nieżel it-taraġ tal-injam tal-bejt. Iżda kien moħħu f’xi ħaġa oħra u tfixkel hu u nieżel it-tielet tarġa u baqa’ nieżel għal isfel.

Bl-istorbju li għamel, qajjem lill-mara u lill-ġirien kollha. Buħalaqa, il-mara tiegħu ħarġet tiġri fil-bitħa.

“X’ġara, Ġaħan?” għajtitlu b’ħanġra daqsiex. “Għadek ħaj?”

Ġaħan ma weġibhiex. Qabad u qam minn mal-art mill-ewwel biex ma tindunax. “Għadek ħaj?” reġgħet staqsietu, “Iva x’ġara?”

“U xejn! Waqagħli l-qalziet minn fuq it-taraġ!”

“Mela l-qalziet jagħmel dan l-istorbju kollu?”staqsietu mbellha.

“Għax ġol-qalziet kien hemm jien!” weġibha Ġaħan.

(addattata minn Mill-Praspar ta’ Ġaħan – Ġorġ Mifsud Chircop)